Willy Jensen

Willy Bråthen Jensen (født 17. november 1946 i Tromsø) er en norsk statstjenestemann og informatikkprofessor. Han er post- og teleråd ved Norges delegasjon til Den europeiske union i Brussel og var direktør i Post- og teletilsynet fra 2000 til 2011.

Jensen er utdannet ved Universitetet i Bergen, der han i 1972 avla hovedfag i matematikk.«Telebransjens plageånd», Dagens Næringsliv, 28. juni 2011, s. 16. Han har arbeidet som forskningssjef ved Forut og Norut i Tromsø, vært administrerende direktør i firmaet Spacetec, avdelingsdirektør i European Space Agency i Roma og administrerende direktør for Norge 2000.«- Nettet er fullt av dritt!», Teknisk Ukeblad, 17. februar 2011, s. 26. Han var i 17 år tilknyttet Universitetet i Tromsø, der han også ble professor i informatikk.«Portrettet: Myk vaktbikkje», Økonomisk Rapport, 22. januar 2004.  

Kongen utnevnte i 2012 Jensen til ridder av 1. klasse av St. Olavs Orden «for hans innsats innen elektronisk kommunikasjon.»«Utnevnelse til St. Olavs Orden», kongehuset.no. Besøkt 23. januar 2011.

 Referanser 

Kategori:Norske embets- og tjenestemenn
Kategori:Norske matematikere
Kategori:Professorer ved Universitetet i Tromsø
Kategori:Riddere av 1. klasse av St. Olavs Orden
Kategori:Personer fra Tromsø kommune
Kategori:Fødsler i 1946